Diari Oficial de la Generalitat Valenciana


Sumari del DOGV 7945, del 28-12-2016 (2016/10493)

ORDRE 14/2016, de 14 de desembre, de la Conselleria d'Habitatge, Obres Públiques i Vertebració del Territori, per la qual s'amplia l'àrea de prestació conjunta de la Safor per als serveis de transport públic de viatgers en automòbils de turisme.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/12/14/14/dof/vci/html**

### Dades del document

Número de DOGV
:   7945

Data del DOGV
:   28-12-2016

Secció del DOGV
:   I. DISPOSICIONS GENERALS

Número del document
:   2016/10102


Data del document
:   14-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

ORDRE 14/2016, de 14 de desembre, de la Conselleria d'Habitatge, Obres Públiques i Vertebració del Territori, per la qual s'amplia l'àrea de prestació conjunta de la Safor per als serveis de transport públic de viatgers en automòbils de turisme. [2016/10123]  
PREÀMBUL  
  
El Decret 18/1985, de 23 de febrer, del Consell, faculta la conselleria competent en matèria de transports per a la creació, delimitació i ordenació, dins de territori de la nostra comunitat, d'àrees de prestació conjunta per als serveis de transport públic de viatgers en automòbils de turisme.  
La Resolució de 9 de juliol de 2012, de la presidenta del Consell d'Administració de l'Agència Valenciana de Mobilitat, per mitjà de la qual es va procedir a crear l'àrea de prestació conjunta del taxi de la Safor, incloïa en el seu àmbit territorial els municipis d'Ador, Almoines, Bellreguard, Beniarjó, Beniflá, Benirredrà, Daimús, Guardamar de la Safor, la Font d'en Carròs, l'Alqueria de la Comtessa, Miramar, Palma de Gandía, Palmera, Piles, Potries, Rafelcofer, el Real de Gandia i Vilallonga. Des de llavors han aparegut nous centres generadors de trànsit al voltant de l'àrea, tant d'oci com industrials, que aconsellen l'ampliació d'aquesta per a donar un millor servei a la població.  
Per tot això, en virtut de l'article 28 e de la Llei 5/1983, de 30 de desembre, del Consell, de l'article 4 del Decret 159/2015, de 18 de setembre, pel qual s'aprova el reglament orgànic i funcional, i complits els tràmits procedimentals previstos en l'article 43 de la llei esmentada i en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, a proposta del director general d'Obres Públiques, Transport i Mobilitat  
  
ORDENE  
  
Article 1. Ampliació de l'àrea de prestació conjunta de la Safor  
S'amplia l'àrea de prestació conjunta de la Safor per als serveis de transport públic de viatgers en automòbils de turisme, integrada fins ara pels municipis d'Ador, Almoines, Bellreguard, Beniarjó, Beniflá, Benirredrà, Daimús, Guardamar de la Safor, la Font d'en Carròs, l'Alqueria de la Comtessa, Miramar, Palma de Gandía, Palmera, Piles, Potries, Rafelcofer, el Real de Gandia i Vilallonga, amb els municipis d'Alfauir, Almiserà, Barx, Benifairó de la Valldigna, Castellonet de la Conquesta, Llocnou de Sant Jeroni, Rótova, Simat de la Valldigna, Xeresa i Xeraco.  
  
Article 2. Autoritzacions de l'àrea  
Els que en el moment de l'entrada en vigor d'aquesta ordre siguen al mateix temps titulars d'autorització per a realitzar transport interurbà de viatgers en automòbils de turisme i de llicència municipal atorgada per algun dels municipis que s'integren en l'àrea de prestació conjunta de la Safor, sempre que complisquen els requisits exigits per a la prestació del servei en l'àrea.  
  
  
DISPOSICIÓ ADDICIONAL  
  
Única. No increment de la despesa  
L'aplicació del que disposa aquesta ordre no tindrà cap incidència en la dotació de cap dels capítols de despesa assignats a la Conselleria d'Habitatge, Obres Públiques i Vertebració del Territori, i en tot cas, haurà de ser atesa amb els mitjans personals i materials de la conselleria esmentada.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa aquesta ordre.  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 14 de desembre de 2016  
  
La consellera d'Habitatge, Obres Públiques   
i Vertebració del Territori  
M.ª JOSÉ SALVADOR RUBERT


Còpia Permalink ELI